**María Isabel Celaá Diéguez**, nada en Bilbao o 23 de maio de 1949, é unha política e catedrática de ensino secundario vasca, membro do Partido Socialista de Euskadi-Euskadiko Ezkerra (PSOE-EE) e actual portavoz e ministra de Educación e Formación Profesional do Goberno de España.

Traxectoria política
--------------------

### Inicios

Iniciouse na política en 1987 como responsable do gabinete do conselleiro de Educación, Universidades e Investigación José Ramón Recalde. Tras o breve interregno do goberno de coalición entre PNV, Eusko Alkartasuna e Euskadiko Ezkerra de 1991, foi viceconselleira de Educación, Universidades e Investigación con Fernando Buesa como conselleiro ata o fin da lexislatura (1995). Na seguinte lexislatura abandonou as responsabilidades educativas, sendo directora de gabinete do conselleiro de Xustiza, Economía, Traballo e Seguridade Social, Ramón Jáuregui. Desde outubro de 1998 é parlamentaria autonómica vasca por Biscaia. Como parlamentaria foi responsable dos temas educativos do seu grupo. Entre 2008 e 2009 foi vicepresidenta primeira do Parlamento Vasco.

### Conselleira de Educación

De 2009 a 2012 exerceu o cargo de conselleira de Educación, Universidades e Investigación no Goberno Vasco presidido por Patxi López. Impulsou a reforma da Educación Pública Vasca, apostando fortemente polo trilingüismo e a incorporación de novas tecnoloxías en centros escolares, mediante o programa Eskola 2.0. Tamén concedeu gran protagonismo á Formación Profesional.

Celaá combateu o adoutrinamento nacionalista nas aulas. A súa primeira medida foi derrogar o currículo escolar (marca o que deben estudar os alumnos ata os 16 anos) aprobado polo seu antecesor, Tontxu Campos (de Eusko Alkartasuna) para desposuír ao currículo escolar da carga ideolóxica nacionalista que lle infundira o Goberno Vasco anterior, onde gobernaba o PNV en coalición con EA e Esquerda Unida. Entre outras cuestións, ese currículo fixaba o éuscaro como lingua preferente na comunidade. Celaá equiparou éuscaro e castelán ao mesmo nivel, de acordo ao bilingüismo de Euskadi. Outro xesto, moi polémico, foi matizar no currículo escolar o termo «Euskal Herria», borrando a entidade política-administrativa que figuraba nos libros de texto, pero blindando o concepto cultural. «Non o imos a eliminar pola sinxela razón de que Euskal Herria existe. É o país do éuscaro e é un territorio que temos de cultura común, de lingua común e que compartimos os vascos», asegurou nunha das súas primeiras entrevistas como nova conselleira autonómica..

Durante a súa etapa como conselleira puxo en marcha os programas de presenza das vítimas do terrorismo nos centros educativos para que trasladasen a súa experiencia aos alumnos de Secundaria.

Foi cabeza de lista do PSE-EE ao Senado pola circunscrición de Biscaia nas eleccións xerais de 2015 e 2016 pero non resultou elixida.

### Ministra de Educación

Celaá foi elixida por Pedro Sánchez como ministra de Educación e voceira do seu novo goberno, tras o éxito da moción de censura que o PSOE presentou contra o anterior goberno de Mariano Rajoy (PP) en xuño de 2018.

Cargos desempeñados
-------------------

* Viceconselleira de Educación, Universidades e Investigación (1991-1995)
* Membro do Parlamento Vasco (1998-2009)
* Conselleira de Educación, Universidades e Investigación (2009-2012)
* Membro do Parlamento Vasco (2012-2016)
* Presidenta da Comisión de Asuntos Europeos e Acción Exterior do Parlamento Vasco (2013-2016).
* Ministra de Educación e Formación Profesional (desde 2018)

Vida persoal
------------

Isabel Celaá é licenciada en Filosofía e Letras e Dereito polas universidades de Deusto e de Valladolid. Está casada e é nai de dúas fillas. Ten acreditado o nivel C1 de éuscaro mediante o título EGA. Viviu e estudou varios anos en Irlanda.

Notas
-----

1. ↑  "Isabel Celáa será ministra de Educación en el Gobierno de Pedro Sánchez". *RTVE.es* (en castelán). 6 de xuño de 2018. Consultado o 23 de maio de 2019.
2. 1 2  "Isabel Celaá será la ministra de Educación del Gobierno de Pedro Sánchez". *eldiario.es*. Consultado o 6 de xuño de 2018.
3. ↑  "DECRETO 6/2009, de 8 de mayo, del Lehendakari, de nombramiento de la Consejera de Educación, Universidades e Investigación.". *BOPV*. 9 de maio de 2009. Consultado o 7 de maio de 2019.
4. ↑  "DECRETO 21/2012, de 15 de diciembre, del Lehendakari, por el que se declara el cese en sus funciones de los Consejeros y Consejeras del Gobierno". *BOPV*. 17 de decembro de 2012. Consultado o 7 de maio de 2019.
5. ↑  "Celaá afirma que no eliminarán el término Euskal Herria del currículum vasco porque existe como "país del euskera"". *Europa Press*. 27 de xullo de 2009. Consultado o 7 de maio de 2019.
6. ↑  "El testimonio de las víctimas, en Educación para la Ciudadanía". *El Periódico de Catalunya*. 6 de xaneiro de 2010. Consultado o 7 de maio de 2019.
7. ↑  "Catorce víctimas del terrorismo, listas para dar su testimonio en las aulas vascas". *El Correo*. vascopress. 12 de xaneiro de 2011. Consultado o 7 de maio de 2019.
8. ↑  "Elecciones Senado 2015. Candidaturas Bizkaia". *www.euskadi.eus*. Consultado o 6 de xuño de 2018.
9. ↑  "Elecciones Senado 2016. Candidaturas proclamadas Bizkaia". *www.euskadi.eus*. Consultado o 6 de xuño de 2018.
10. 1 2  "Las ministras y los ministros de Sánchez". Consultado o 6 de xuño de 2018.
11. ↑  "Transparencia". Arquivado dende o orixinal o 13 de xullo de 2018. Consultado o 23 de maio de 2019.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Isabel Celaá Modificar a ligazón no Wikidata*** |

|  |  |  |
| --- | --- | --- |
| Predecesor:**Íñigo Méndez de Vigo(Ministro de Educación, Cultura e Deporte de España)** |  **Ministra de Educación e Formación Profesional de España** 2018 - no cargo | Sucesor:**no cargo** |

|  |  |
| --- | --- |
| Control de autoridades | 
* Wd: Q9009373
* Dialnet: 46483

 |